[{"text_idx": "#000000", "text": "Does dim seibiant i\u2019w gael i dimau Uwch Gynghrair Cymru gyda chwe ge\u0302m arall i\u2019w chwarae nos Fawrth, yn cynnwys y ge\u0302m fyw ar Facebook a Youtube rhwng Cei Connah a Chaernarfon am 19:45."}, {"text_idx": "#000002", "text": "Mae Caernarfon wedi ennill hanner eu gemau cynghrair y tymor yma \u2013 dechrau digon parchus o ystyried sawl chwaraewr allweddol sydd wedi gadael dros yr haf (Alex Ramsay, Nathan Craig, Leo Smith, Jamie Breese a mwy)."}, {"text_idx": "#000005", "text": "Gwahaniaeth goliau\u2019n unig sy\u2019n gwahanu Aberystwyth a safleoedd y cwymp ac roedd Gavin Allen yn amlwg yn siomedig ar o\u0302l colli yn erbyn 10 dyn Y Barri brynhawn Sadwrn ar o\u0302l bod ar y blaen."}, {"text_idx": "#000006", "text": "2-2 oedd hi rhwng y ddau di\u0302m yma ar y Graig no\u0302l ym mis Mawrth, sef ge\u0302m olaf y clybiau\u2019r tymor diwethaf, a ge\u0302m olaf Stuart Gelling wrth y llyw i\u2019r Derwyddon."}, {"text_idx": "#000008", "text": "Mae Hwlffordd wedi codi i\u2019r 10fed safle ac yn anelu i agor bwlch uwchben y ddau isaf, tra byddai buddugoliaeth i Ben-y-bont yn dechrau tanio eu gobeithion o gyrraedd y Chwech Uchaf."}, {"text_idx": "#000009", "text": "Mae\u2019r clybiau\u2019n gyfarwydd iawn a\u0302\u2019i gilydd o\u2019u cyfnod yng Nghynghrair y De, ond hon fydd y ge\u0302m gyntaf erioed rhwng y ddau di\u0302m yn Uwch Gynghrair Cymru."}, {"text_idx": "#000011", "text": "Mae Met wedi colli tri ymosodwr dylanwadol yn ystod y flwyddyn diwethaf (Adam Roscrow, Will Evans, Jordan Lam) ac mae hynny wedi profi\u2019n gostus gan mae\u2019r myfyrwyr sydd a\u0302\u2019r record ymosodol salaf yn y gynghrair (4 go\u0302l mewn 6 ge\u0302m)."}, {"text_idx": "#000012", "text": "Ar o\u0302l curo Aberystwyth ar y penwythnos agoriadol mae Met Caerdydd wedi mynd ar rediad o bum ge\u0302m heb ennill gan syrthio i safleoedd y cwymp."}, {"text_idx": "#000015", "text": "Er bod degawd wedi mynd heibio ers i\u2019r timau gwrdd mewn ge\u0302m gynghrair, mae\u2019r clybiau wedi herio\u2019i gilydd ar sawl achlysur mewn gemau cwpan dros y tymhorau diwethaf, a\u2019r Fflint oedd yn fuddugol yn y frwydr ddiweddaraf rhwng y timau, llai na blwyddyn yn o\u0302l yn nhrydedd rownd Cwpan Cymru (Fflint 2-0 Bala)."}, {"text_idx": "#000016", "text": "Dim ond pwynt sy\u2019n gwahanu\u2019r ddau di\u0302m yng nghanol y tabl, ond mae gan Y Bala gemau wrth gefn gan y bydd rhaid ail-chwarae eu ge\u0302m yn erbyn Y Seintiau Newydd gafodd ei gohirio wedi 87 munud oherwydd nam gyda\u2019r llifoleuadau."}, {"text_idx": "#000018", "text": "Torrodd Greg Draper record sgorio\u2019r clwb brynhawn Sadwrn gan daro pump yn erbyn Y Fflint, a fo bellach yw prif sgoriwr holl hanes Y Seintiau Newydd gyda 156 o goliau cynghrair."}, {"text_idx": "#000019", "text": "Mae\u2019r Drenewydd wedi cael dechrau digon diflas i\u2019r tymor gan ennill dim ond un o\u2019u chwe ge\u0302m agoriadol, gyda dim ond un o\u2019r gemau rheiny yn erbyn clwb orffennodd yn y Chwech Uchaf y tymor diwethaf (Cfon)."}, {"text_idx": "#000020", "text": "Y Robiniaid oedd yn fuddugol yn y ge\u0302m gynghrair ddiwethaf rhwng y timau yn Neuadd y Parc no\u0302l ym mis Chwefror, ond cafodd y Seintiau ddial wythnosau\u2019n ddiweddarach gan drechu\u2019r Drenewydd 6-1 yn rownd wyth olaf Cwpan Cymru."}, {"text_idx": "#000021", "text": "Bydd uchafbwyntiau\u2019r gemau i\u2019w gweld ar Mwy o Sgorio nos Fercher am 10:00."}]